== Slaget ==
[[Fil:Stiklestad.jpeg|thumb|[[Olav den Hellige]] dør. Maleri af [[Peter Nicolai Arbo]]]]
[[Fil:Skivholme.10.jpg|thumb|Olav den Hellige. [[Skivholme Kirke]]]]Morgenen, før slaget begyndte, sov [[Olav den Hellige|Olav]] en stund. Han skal have fortalt, at han drømte, han klatrede op ad en stige ind i himlen. Dette blev en vigtig del af Olavslegenden, da det blev set som et tegn på, at Olav havde fået vide, at han skulle lide [[martyr]]døden.
Bondehæren viste sig at være den stærkeste, og Olav blev omringet af sine fjender. [[Snorre Sturlason|Snorre]] fortæller, at han blev dræbt af tre sår; Torstein Knarresmed huggede ham i låret med sin [[daneøkse]], Tore Hund stak et [[spyd]] i hans mave, og han fik et hug i halsen med et [[sværd]]. Legenden fortæller, at han fik hugget i låret først og kastede sit sværd fra sig. Af de tre sår døde kongen.
Militær Historie